

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα,11/09/2025

**ΔΕΛΤΙΟ ΤΥΠΟΥ**

**Ο Δήμαρχος Λευκάδας, Δρ. Ξενοφών Βεργίνης στον αγιασμό σε σχολεία της πόλης για την νέα σχολική χρονιά**

**Σχολικές μονάδες της πόλης, επισκέφθηκε ο Δήμαρχος Λευκάδας, Δρ. Ξενοφών Βεργίνης** για τους καθιερωμένους Αγιασμούς με την έναρξη της νέας σχολικής χρονιάς, εκφράζοντας τις θερμότερες ευχές του σε μαθητές, εκπαιδευτικούς, γονείς και κηδεμόνες για καλή και δημιουργική σχολική χρονιά.

**Συγκεκριμένα, ο κ Βεργίνης επισκέφθηκε** το **2ο και 3ο Δημοτικό Σχολείο Λευκάδας** και στη συνέχεια παραβρέθηκε στο **1ο Λύκειο Λευκάδας και στο 1ο Επαγγελματικό Λύκειο Λευκάδας,** όπου στον αγιασμό στα ανωτέρω σχολεία χοροστάτησε ο **Σεβασμιότατος Μητροπολίτης Λευκάδος και Ιθάκης κ. κ. Θεόφιλος** δίνοντας τις πατρικές του ευχές για μια καλή και δημιουργική σχολική χρονιά.

***Ο Δήμαρχος Λευκάδας, Δρ. Ξενοφών Βεργίνης, απευθυνόμενος στους μαθητές και μαθήτριες των τεσσάρων σχολείων υπογράμμισε : «Αγαπητά μας παιδιά, εύχομαι πρώτα απ’ όλα να έχετε υγεία και η νέα σχολική χρονιά να είναι γεμάτη γνώση, χαρά και δημιουργικότητα. Να κυνηγήσετε τα όνειρά σας με θάρρος, να αξιοποιήσετε τις ευκαιρίες που σας δίνονται και να γνωρίζετε ότι Δημοτική Αρχή είναι πάντα κοντά στους μαθητές και την εκπαιδευτική κοινότητα». Μάλιστα, ο Δήμαρχος Λευκάδας, στον σύντομο χαιρετισμό του προς τους μαθητές και μαθήτριες ήταν ιδιαίτερα συγκινητικός, λέγοντάς τους ότι, «Σχολείο δεν είναι μόνο ο χώρος που βρισκόμαστε. Σχολείο είναι η ίδια η κοινωνία. Σχολείο είναι η ίδια η ζωή. Και η ζωή δεν είναι μόνο αριθμητική και ανάγνωση. Είναι να μάθεις να συμπεριφέρεσαι. Να μάθεις να αγαπάς και να σέβεσαι τον άλλον. Αυτές, είναι μεγάλες αξίες, που τις μαθαίνετε τώρα και δεν θα τις ξεχάσετε ποτέ!». Και καταλήγοντας, ο Δήμαρχος Λευκάδας, Δρ. Ξενοφών Βεργίνης τόνισε με έμφαση. «Μα πάνω απ’ όλα πρέπει να αγαπάμε τον τόπο μας. Να αγαπάμε την Πατρίδα μας. Να δίνουμε τον εαυτό μας για την πατρίδα μας, γιατί αυτό είναι το χώμα που μας γέννησε και μας μεγαλώνει!».***

**Στους Αγιασμούς, παρευρέθηκαν επίσης,** **ο Βουλευτής Λευκάδας κ. Αθανάσιος Καββαδάς, οι Αντιδήμαρχοι κ. Φίλιππος Σκληρός και η κα Μαρία Μαργέλη, καθώς και Διευθυντές Πρωτοβάθμιας και Δευτεροβάθμιας Εκπαίδευσης Λευκάδας κ.κ. Κώστας Μπατσίλας και Νίκος Παπαθανασίου, αντίστοιχα.**

**Ο Δήμος Λευκάδας εύχεται σε όλα τα παιδιά, τους γονείς και τους εκπαιδευτικούς μια καλή και δημιουργική σχολική χρονιά, με υγεία, πρόοδο και πολλά χαμόγελα!**

**Από τον Δήμο Λευκάδας**